 

**Δελτίο Τύπου**

Θεσσαλονίκη, Τρίτη 8.9.2020

**Το ΙΝΕΒ Ι ΕΚΕΤΑ στην πρώτη γραμμή της διάγνωσης του Sars-CoV-2**

Το Ινστιτούτο Εφαρμοσμένων Βιοεπιστημών (ΙΝΕΒ) του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ) έχει πρωταγωνιστικό ρόλο στη διάγνωση του **Sars-CoV-2. Ενδεικτικά, από τις 28/8/2020, στο Ινστιτούτο ελέγχθηκαν 15000 δείγματα στα πλαίσια σύμβασης με τον ΕΟΔΥ.**

**Εκπληρώνοντας την αποστολή του για εφαρμοσμένη έρευνα με κοινωνικό αντίκτυπο, το ΙΝΕΒ|ΕΚΕΤΑ ανταποκρίνεται** πλήρως στην επιτακτική ανάγκη μοριακού ελέγχου μεγάλου αριθμού δειγμάτων για την καλύτερη διαχείριση της πανδημίας COVID-19. Στο έργο του συμβάλλουν καθοριστικά τόσο το εξειδικευμένο προσωπικό του, το οποίο εργάζεται με αυταπάρνηση και υψηλό αίσθημα ευθύνης, όσο και η έμπρακτη και ουσιαστική στήριξη της Διοίκησης του Κέντρου.

Αξιοποιώντας το μοριακό πρωτόκολλο που αναπτύχθηκε στα πλαίσια της Εμβληματικής Δράσης για τον **Sars-CoV-2, η οποία υποστηρίζεται από τη Γενική Γραμματεία Έρευνας και Τεχνολογίας, το ΙΝΕΒ|ΕΚΕΤΑ θα συνδράμει με όλες του τις δυνάμεις στην καταπολέμηση της πανδημίας, έχοντας τη δυναμική να εξετάζει 2500 δείγματα ημερησίως.**

**Υπεύθυνοι Διαγνωστικής Λειτουργίας**

Αναστασία Χατζηδημητρίου, Βιολόγος, Ερευνήτρια Β’, ΙΝΕΒ **|** ΕΚΕΤΑ

Κώστας Σταματόπουλος, Ιατρός, Διευθυντής, ΙΝΕΒ **|** ΕΚΕΤΑ

**Πληροφορίες επικοινωνίας**

Αναστασία Χατζηδημητρίου, Βιολόγος, Ερευνήτρια Β’, ΙΝΕΒ **|** ΕΚΕΤΑ **|** Τηλ.: 2310 498474 Ι e-mail: [achatzidimitriou@certh.gr](mailto:achatzidimitriou@certh.gr)

Κώστας Σταματόπουλος, Ιατρός, Διευθυντής, ΙΝΕΒ **|** ΕΚΕΤΑ Τηλ.: 2310 498271 Ι e-mail: [kostas.stamatopoulos@certh.gr](mailto:kostas.stamatopoulos@certh.gr)

Αμαλία Δρόσου, Δημοσιογράφος **|** Τμήμα Εξωστρέφειας ΕΚΕΤΑ **|** Τηλ.: 2310 498214 Ι e-mail: [amelidr@certh.gr](mailto:amelidr@certh.gr)